AMANAH พุ่งกว่า 7% โบรกฯ แนะซื้อ ชี้เทคนิคขาขึ้น ลุ้นวิ่งทดสอบแนวต้าน 2.14 บ.
AMANAH พุ่งกว่า 7% โบรกฯ แนะซื้อ ชี้เทคนิคขาขึ้น ลุ้นวิ่งทดสอบแนวต้าน 2.14 บ. ล่าสุด ณ เวลา 15.57 น. อยู่ที่ 2.02 บาท บวก 0.14 บาท หรือ 7.45% สูงสุดที่ 2.04 บาท ต่ำสุดที่ 1.87 บาท ด้วยมูลค่าซื้อขาย 50.02 ล้านบาท
12 ก.ค. 2561

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ล่าสุด ณ เวลา 15.57 น. อยู่ที่ 2.02 บาท บวก 0.14 บาท หรือ 7.45% สูงสุดที่ 2.04 บาท ต่ำสุดที่ 1.87 บาท ด้วยมูลค่าซื้อขาย 50.02 ล้านบาท

โดย บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น AMANAH โดยมีแนวรับที่ 1.96 บาท และ 1.94 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 2.14 บาท และ 2.28 บาท เป็นจุดขายทำกำไร
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบแนวรับของกรอบแนวโน้มขาขึ้นเหนือเส้นค่าเฉลี่ย 200 วันแล้วสามารถฟื้นตัวกลับขึ้นมาได้
ส่วน MACD ปรับตัวเพิ่มขึ้นเหนือเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 50